Source: http://old.srobarka.sk/zoozpsv/
Timestamp: 2020-05-31 08:54:44+00:00

Document:
Šrobárka - Odborový zväz pracovníkov školstva a vedy na Slovensku
Škola > ZOOZPŠaV
Kolektívna zmluva medzi Gymnáziom, Šrobárova 1 v Košiciach a ZO OZ PŠaV pri Gymnáziu, Šrobárova 1 v Košiciach na rok 2018
1. Zamestnávateľ: Gymnázium, Šrobárova 1, Košice
Zástupca zamestnávateľa: PaedDr. Zlatica Frankovičová, riaditeľka školy
2. Odborová organizácia: ZO OZ PŠaV pri Gymnáziu, Šrobárova 1 v Košiciach
Zástupca odborovej organizácie: Mgr. Tatiana Andrášová, predsedkyňa
Článok II. Úvodné ustanovenia
1. Táto Kolektívna zmluva (ďalej KZ) je uzavretá v zmysle príslušných ustanovení zákona č. 311/2001 (Zákonník práce, ďalej ZP), zákona č. 552/2003 (Zákon o výkone práce vo verejnom záujme ), zákona č. 553/2003 (Zákon o odmeňovaní niektorých zamestnancov pri výkone práce vo verejnom záujme) v znení neskorších úprav a príslušnej účinnej Kolektívnej zmluvy vyššieho stupňa (ďalej KZVS) a upravuje vzájomné a pracovnoprávne vzťahy medzi zmluvnými stranami a zamestnancami zamestnávateľa.
2. Táto KZ je vyhotovená ZO OZ PŠaV pri Gymnáziu, Šrobárova 1 v štyroch rovnopisoch podpísaných oboma zmluvnými stranami, z ktorých po dva dostanú bezodkladne po podpísaní obe zmluvné strany.
3. Zmeny a doplnenia tejto KZ je možné uskutočňovať len písomnou formou za podmienky písomného súhlasu oboch zmluvných strán.
4. Táto KZ je účinná v čase 01. 01. 2018 – 31. 12. 2018.
Článok III. Základné vzájomné vzťahy zmluvných strán
1. Odborová organizácia sa zaväzuje:
a)	vopred žiadať zamestnávateľa o poskytnutie priestorov a času na podujatia odborovej organizácie na pracovisku,
b)	prizývať zástupcu zamestnávateľa na rokovania svojich orgánov, ak to bude žiaduce vzhľadom na prerokovávané záležitosti,
c)	bez zbytočného odkladu informovať zamestnávateľa o vzniku situácie vedúcej k ohrozeniu sociálneho mieru.
d)	bez zbytočného odkladu informovať zamestnávateľa o personálnych zmenách na úrovni predsedu ZO OZ
2. Zamestnávateľ sa zaväzuje:
a)	za predpokladu splnenia podmienky 1.a) v primeranom rozsahu poskytnúť priestory na schôdze resp. iné podujatia odborovej organizácie na pracovisku,
b)	za predpokladu splnenia podmienky 1.a) umožniť uskutočnenie schôdze, resp. iného podujatia odborovej organizácie v čase, v ktorom nie je narušený pracovný proces a nevznikajú zvýšené organizačné nároky na zabezpečenie pracoviska,
c)	umožniť odborovej organizácii v primeranom rozsahu používať telefón, kancelársku a výpočtovú techniku zamestnávateľa na náklady zamestnávateľa pre účely plnenia úloh odborovej organizácie,
d)	umožniť odborovej organizácii na náklady zamestnávateľa zriadenie a prevádzku e mailovej schránky a využívanie internetu v primeranom rozsahu pre účely plnenia úloh odborovej organizácie,
e)	vyčleniť primeraný priestor na uverejňovanie informácií odborovej organizácie.
3. Používanie a tvorba prostriedkov sociálneho fondu, informovanie o používaní prostriedkov sociálneho fondu:
a) Celkový prídel do sociálneho fondu je tvorený 1, 25%. zo súhrnu hrubých platov
zúčtovaných zamestnancom na výplatu za kalendárny rok.
b) Zamestnávateľ poskytne zo sociálneho fondu na zabezpečenie slávnostného stretnutia pri príležitosti začatia a ukončenia školského roka a pri príležitosti Dňa učiteľov príspevok v súlade s možnosťami sociálneho fondu podľa dohody s odborovou organizáciou. Zamestnávateľ môže po dohode s odborovou organizáciou na podobný účel poskytnúť príspevok zo sociálneho fondu aj pri iných príležitostiach.
c) Zamestnávateľ v termíne najneskôr do 31. januára nasledujúceho roku odovzdá odborovej organizácii správu o tvorbe a používaní prostriedkov sociálneho fondu za predchádzajúci kalendárny rok a uvedie predpokladanú výšku finančných prostriedkov sociálneho fondu na aktuálny kalendárny rok. Na základe daných informácií pripraví ZO OZ návrh čerpania prostriedkov sociálneho fondu na aktuálny rok, ktorý bude prerokovaný s vedením školy a následne schválený.
d) Odborová organizácia bude písomne informovaná o každom použití prostriedkov sociálneho fondu, ktoré nebolo zahrnuté v návrhu čerpania prostriedkov sociálneho fondu na aktuálny rok.
Článok IV. Individuálne práva zamestnancov a záväzky zamestnávateľa
a)	postup v rozhodovaní o určovaní osobných príplatkov je založený spravidla na bodových kritériách prerokovaných s odborovou organizáciou, v ktorých je jednotlivým činnostiam, resp. dôvodom priradený bodový rozsah a kritériá sú uvedené vo Vnútornom pracovnom poriadku školy pre zamestnancov,
b)	pri osobnom rozhovore oboznámiť každého zamestnanca o jemu pridelených bodoch podľa jednotlivých kritérií a v prípade záujmu zamestnanca doložiť to aj písomnou formou,
c)	pri príležitosti životného jubilea 50 rokov udeliť zamestnancovi odmenu vo výške jedného funkčného platu,
d)	v zmysle § 7 odst. 4 a 5 zákona 553/2003 Z. z. o odmeňovaní niektorých zamestnancov pri výkone práce vo verejnom záujme a o zmene a doplnení niektorých zákonov v znení neskorších predpisov, zaradí zamestnávateľ do najvyššej platovej tarify platovej triedy, nezávisle od dĺžky započítanej praxe, zamestnancov vykonávajúcich pracovné činnosti: manuálne pracujúci zamestnanci (kuchárky, pomocníčky v kuchyni, školníci, upratovačky), ekonómka, hospodárka školy, sekretárka školy, vedúca školskej jedálne, správcovia siete, správca aplikačných programov, správca informačných systémov a pracovníčka v školskej knižnici.
a)	Zamestnávateľ prispieva zo sociálneho fondu na jedno hlavné jedlo pre zamestnanca príspevkom vo výške 0,30 EUR. Zamestnávateľ prispieva na jeden stravný lístok pre zamestnanca v prípade, že zamestnávateľ nezabezpečí stravu, príspevkom vo výške 0,30 EUR. V súlade s §7, ods. (2) zák. č. 152/1994 (Zákon o sociálnom fonde) zamestnávateľ tento príspevok poskytne aj dôchodcovi, ktorý bol v pracovnom pomere so zamestnávateľom v čase svojho odchodu do dôchodku a je v pracovnoprávnom vzťahu so zamestnávateľom podľa §226 alebo §228a ZP, a to v dňoch, v ktorých mu zamestnávateľ zabezpečí stravu podľa §152, ods. (2) ZP.
b)	Zamestnávateľ môže povoliť stravovanie vo vlastnom stravovacom zariadení dôchodcom, ktorí odišli do dôchodku z pracovného pomeru so zamestnávateľom, alebo odpracovali u zamestnávateľa aspoň 15 rokov, za rovnakých organizačných a cenových podmienok ako riadnym zamestnancom (s výnimkou príspevkov zamestnávateľa na stravu podľa 2.a) a § 152 ZP).
3. Rekreačná starostlivosť
5. Pracovný čas
V Košiciach dňa 21. 12. 2017
PaedDr. Zlatica Frankovičová - zástupca zamestnávateľa
Mgr. Tatiana Andrášová - zástupkyňa ZO OZ

References: § 7
 §7
 §226
 §228
 §152
 § 152